Staicele

Staicele () (, ) on linn Lätis Limbaži piirkonnas Salatsi jõe kaldal.

Linn asub endisest piirkonnakeskusest Alojast 13 km, pealinnast Riiast 140 km ja lähimast Eesti-Läti piiripunktist Heinastes 29 km kaugusel.

Linna järgi on nime saanud siluri Staicele kihistik; sealne puurauk on ka kihistiku stratotüüp.

Nimi
Legendi järgi on linn nime saanud Rootsist pärit naiselt (perekonnanimega Berklund), kes pidas seal jõeparve ja keda kutsuti Stazeliks. Stazelile on püstitatud ka mälestusmärk.

Ajalugu
19. sajandi alguses oli linna kohal Salatsi jõe kaldal kõrts. Aastal 1846 sai kõrtsist poolmõis. Aastal 1887 ehitati üle Salatsi jõe sild. Aastal 1897 rajati jõe äärde paberivabrik, mille hooned ja selle juurde rajatud elumajad on muinsuskaitse all.Staiceles papīrfabrika ar vēsturisko dzīvojamo apbūvi Aastal 1913 ehitati vabriku tarbeks Pālesse kitsarööpmeline raudtee, nii oli asula ühendatud Heinaste ja Smiltene vahelise raudteega. Paberiga vaguneid vedasid raudteel hobused. Staicele raudteejaam avati aastal 1927. Järgmine aasta ehitati Staicelesse ka kirik.

Aastal 1961 sai Staicelest alev, aastal 1992 linn. 2009. aastani kuulus see Limbaži rajooni ja seejärel 2021. aastani Aloja piirkonda.

Kaitstavad objektid
Staicele paberivabrik ja ajalooliselt selle juurde kuulunud elumajad on muinsusmälestistena regionaalse kaitse all. Kohaliku kaitse all on linnaservas asuv Staicele keskaegne kalmistu.Kultūras pieminekļu saraksts

Looduskaitse all on Staicele rauaallikad, Siliņi tamm, Lejasrīgaļi mänd ümbermõõduga 2,86 meetrit ja Staicele männid (ümbermõõdud 3 ning 2,99 m). Suurem osa linnast jääb Salatsi oru loodusparki.Latvijas īpaši aizsargājamām dabas teritorijām dabas datu pārvaldības sistēmā OZOLS

Muuseum
Staiceles asub liivlaste muuseum Pivālind (liivi keeles pühalind, mis tähendab 'valge-toonekurg'.)

Sümbolid
Kuna linna vapil on kujutatud valge-toonekurge, siis on Staicele aastast 2001 Euroopa toonekurelinnade liidu liige (teised liikmed on Busk Ukrainast, Storkow Saksamaalt, Stolin Valgevenest, Demene vald Lätist, Komarovce Slovakkiast, Luka nad Jihlavou Tšehhist ja Ramygala Leedust). http://www.staicelesnovads.lv/2007_2012/esco/ 

Elanike arv
<tr valign=top><td>
 870 (1935)
 1297 (1959)
 1343 (1970)
 1371 (1979)
 1380 (1989)
<td>
 1240 (2000)
 1025 (2011)
 805 (2021)
 813 (2025)

Viited

 Välislingid 

Staicele koduleht
Staicele liivlaste muuseum "Pivālind"

Kategooria:Läti linnad
Kategooria:Limbaži piirkond